# **OSNOVNA ŠKOLA MATE LOVRAKA**

**VLADISLAVCI**

## IZVOD IZ ZAPISNIKA

s 30. sjednice Školskoga odbora održane 26. studenog 2019. godine s početkom u 17.00 sati

NAZOČNI: 5 ČLANOVA

IZOČNI: 2 ČLANA

DNEVNI RED:

1. Usvajanje zapisnika s 29. sjednice Školskoga odbora – predsjednica
2. Predstavljanje programa rada – ravnateljica Marija Poje, prof.
3. Odluka o imenovanju ravnatelja – predsjednica
4. Pitanja i prijedlozi – predsjednica

Usvojen je dnevni red.

**Ad 1)** Usvojen je **z**apisnik s prethodne sjednice.

**Ad 2)** Kandidat Marija Poje, prof. matematike i fizike predstavila je svoj program rada za mandatno razdoblje.

**Ad 3)** Predsjednica Renata Zuzjak izvijestila je nazočne da su, nakon što je Školski odbor utvrdio Listu kandidata za ravnatelja, u roku utvrđenom u Listi kandidata održane sjednice Vijeća roditelja, Zbora radnika škole i Učiteljskog vijeća, i da su poslije provedenog tajnog glasovanja navedena tijela dostavila Školskom odboru pisane zaključke o stajalištima tih tijela o kandidatima za ravnatelja.

Prije nego li se pristupilo glasovanju, predsjednica je upoznala članove sa stajalištima navedenih tijela redom kako su održane sjednice i zamolila ostale nazočne članove predstavnike navedenih tijela da ukratko izvijeste o tijeku glasovanja na navedenim sjednicama, što su i učinili, te nakon toga podsjetila članove da je glasovanje javno i da se obavlja pojedinačnim izjašnjavanjem.

Tada je predsjednica zamolila članove da se pojedinačno izjasne glasuju li za ili protiv kandidata s Liste kandidata za ravnatelja Marije Poje.

Gospodin Ante Maras izjasnio se da glasuje za imenovanje Marije Poje, gospođa Kristina Šunić izjasnila se da glasuje za imenovanje Marije Poje, gospođa Jelena Koncoš izjasnila se da glasuje za imenovanje Marije Poje, gospođa Ivana Barišić izjasnila se da glasuje za imenovanje Marije Poje, gospođa Renata Zuzjak izjasnila se da glasuje za imenovanje Marije Poje.

Slijedom navedenog, a na temelju članka 127. Zakona o odgoju i obrazovanju u osnovnoj i srednjoj školi (»Narodne novine« br. 87/08., 86/09., 92/10., 105/10. – ispravak, 90/11., 16/12., 86/12., 94/13., 152/14., 7/17., 68/18. i 98/19.) i članka 67. Statuta Školski odbor Osnovne škole Mate Lovraka, Vladislavci jednoglasno (s 5 glasova ZA) donosi

ODLUKU O IMENOVANJU RAVNATELJICE

Članak 1.

Marija Poje, profesor matematike i fizike imenuje se ravnateljicom Osnovne škole Mate Lovraka, Vladislavci na vrijeme od pet godina.

Članak 2.

Mandat ravnateljice počinje teći s danom 17. siječnja 2020. godine

Članak 3.

Ova Odluka stupa na snagu danom primitka suglasnosti ministra, odnosno ukoliko ministar ne uskrati suglasnost s danom proteka roka od 15 dana od dana dostave zahtjeva škole za suglasnošću.

Obrazloženje

Školski odbor Osnovne škole Mate Lovraka, Vladislavci raspisao je natječaj za imenovanje ravnatelja koji je objavljen dana 6. studenog 2019. godine u Narodnim novinama i na internetskoj stranici škole.

Postupak imenovanja ravnatelja proveden je u skladu s člankom 127. Zakona o odgoju i obrazovanju u osnovnoj i srednjoj školi te odredbama Statuta. Održane su sjednice Vijeća roditelja, Zbora (skupa) radnika i Učiteljskog vijeća i nakon provedenog tajnog glasovanja dostavljeni su pisani zaključci o utvrđenim stajalištima tih tijela o kandidatima za imenovanje ravnatelja.

Školski odbor je javnim glasovanjem (pojedinačnim izjašnjavanjem) s 5 glasova ZA donio Odluku o imenovanju Marije Poje, prof. za ravnateljicu.

KLASA: 003-01/19-01/04

URBROJ: 2185/35-09-19-1

**4)** Pitanja i prijedloga nije bilo.